Haaga-Helia-ammattikorkeakoulu

Haaga-Helia-ammattikorkeakoulu on suomalainen ammattikorkeakoulu, joka kouluttaa liike-elämän ja palveluelinkeinojen asiantuntijoita sekä tutkii ja kehittää näihin aloihin liittyvää osaamista ja toimintaa. Sen koulutusalat ovat liiketalous, tietojenkäsittely, hotelli-, ravintola-, matkailu- ja tapahtuma-ala, journalismikoulutus, liikunta-ala sekä ammatillinen opettajankoulutus.

Haaga-Helia aloitti toimintansa vuoden 2007 alussa, kun Helsingin liiketalouden ammattikorkeakoulu (Helia) ja Haaga Instituutin ammattikorkeakoulu yhdistivät toimintansa. Oppilaitoksessa on vuonna 2026 noin 11 000 opiskelijaa ja henkilöstöä yhteensä noin 700. Korkeakoulun englanninkielinen nimi on Haaga-Helia University of Applied Sciences. Korkeakoulu toimii viidellä kampuksella: Pasilassa, Haagassa, Malmilla, Porvoossa ja Vierumäellä. Sen ohjelmaan kuuluu alempia ja ylempiä ammattikorkeakoulututkintoja suomeksi ja englanniksi. Lisäksi koulutetaan ammatillista opettajia, opinto-ohjaajia ja ammatillisia erityisopettajia. Haaga-Helia tarjoaa myös avoimen AMK:n opintoja, täydennyskoulutuksia ja avoimia oppimateriaaleja.

Haaga-Helian opiskelijoiden edunvalvontaa ja yhteisiä asioitava hoitava opiskelijakunta on nimeltään Helga.

 Koulutusalat, tutkinnot ja koulutusohjelmat 

Haaga-Heliassa on vuonna 2024 tutkintokoulutuksia 30, joista 13 on englanninkielisiä. Ohjelmista 15 johtaa AMK-tutkintoon ja 15 YAMK-tutkintoon.

Porvoon kampuksella on aiemmin ollut myös ruotsinkielisiä koulutusohjelmia, mutta niistä luovuttiin syksyllä 2013. 

pienoiskuva|Haaga-Helian Porvoon kampus

 Ammattikorkeakoulututkintoon johtava koulutus (AMK) 

Suomenkieliset ohjelmat:
 liikunnanohjaaja (AMK), liikunnan ja vapaa-ajan koulutus, Vierumäki / Tampere / Helsinki
 medianomi (AMK), journalismin koulutus
 restonomi (AMK), majoitus-, ravintola-, matkailu- ja tapahtumaliiketoiminta, Helsinki
 restonomi (AMK), majoitus- ja ravintolaliiketoiminnan kehittäminen, Helsinki
 restonomi (AMK), ruokatuotannon johtaminen, Helsinki
 restonomi (AMK), matkailu- ja tapahtumaliiketoiminnan johtaminen, Porvoo
 tradenomi (AMK), liiketalouden koulutus, Helsinki / Porvoo / verkko
 tradenomi (AMK), tietojenkäsittelyn koulutus, Helsinki

Englanninkieliset ohjelmat (DP):
 Bachelor of Business Administration, Degree Programme in Aviation Business, Porvoo
 Bachelor of Business Administration, Degree Programme in Business Information Technology, Helsinki
 Bachelor of Business Administration, Degree Programme in Digital Business Innovations, Porvoo
 Bachelor of Business Administration, Degree Programme in International Business, Helsinki
 Bachelor of Hospitality Management, Degree Programme in Hospitality and Tourism Experience Management, Helsinki
 Bachelor of Hospitality Management, Degree Programme in Strategic Hospitality Management, online
 Bachelor of Sports Studies, Degree Programme in Sports Coaching and Management, Vierumäki

 Ylempään ammattikorkeakoulututkintoon johtava koulutus (YAMK) 

Suomenkieliset ohjelmat:
 medianomi (YAMK) journalismi, Helsinki
 liikunnanohjaaja (YAMK), liikunta-ala, Helsinki
 restonomi (YAMK), palveluliiketoiminnan johtaminen ja kehittäminen, Helsinki
 tradenomi (YAMK), kehittävä talousjohtaminen, verkko
 tradenomi (YAMK), liiketoiminnan uudistaminen ja johtaminen, Helsinki
 tradenomi (YAMK), liiketoiminnan teknologiat, Helsinki
 tradenomi (YAMK), strategiatyö organisaatioissa, verkko

Englanninkieliset ohjelmat:
 Master of Business Administration, Degree Programme in AI for Business Transformation, European Joint Master's Degree
 Master of Business Administration, Double Degree Programme in Business Technologies and Management, Helsinki & Innsbruck
 Master of Business Administration, Degree Programme in Business Technologies, Helsinki
 Master of Business Administration, Degree Programme in Leading Business Transformation, Helsinki
 Master of Business Administration, Degree Programme in Strategising in Organisations, verkko
 Master of Business Administration, Degree Programme in Sustainable Aviation Business, verkko
 Master of Hospitality Management, Degree Programme in Tourism and Hospitality Business, Helsinki

 Ammatillinen opettajakorkeakoulu 

 Ammatillinen opettaja
 Ammatillinen erityisopettaja
 Ammatillinen opinto-ohjaaja
 Professional Teacher

 Avoin ammattikorkeakoulu ja täydennyskoulutus 
Haaga-Helia tarjoaa tutkintokoulutuksen lisäksi laajasti jatkuvan oppimisen palveluja ja tukee siten elinikäistä oppimista ja vahvistaa työelämälähtöistä osaamista. Haaga-Helian jatkuvan oppimisen kokonaisuus kattaa muun muassa avoimen ammattikorkeakoulun opinnot, täydennyskoulutukset, erikoistumiskoulutukset sekä yrityksille räätälöidyt koulutusratkaisut.

Avoimessa AMK:ssa voi kehittää osaamista yksittäisillä opintojaksoilla ja ajankohtaisilla osaamiskokonaisuuksilla. Tarjonnassa on AMK- ja YAMK-tutkintojen opintojaksoja. Opinnot ovat maksullisia, mutta tarjolla on myös maksuttomia opintojaksoja. Haaga-Helia tarjoaa myös polkuopintoja ja mahdollisuuden tavoitella tutkintoa avoimen väylän haun kautta. 

Myös Haaga-Helian Ammatillinen opettajakorkeakoulu toteuttaa monipuolista täydennyskoulutusta, kuten ratkaisuja oppilaitosten ja yritysten osaamisen kehittämiseksi sekä asiantuntijuuden päivittämiseksi.

Haaga-Helia tarjoaa myös monipuolisia ja käytännönläheisiä täydennyskoulutuksia yrityksille ja niiden työntekijöille. Täydennyskoulutukset voivat olla lyhyitä valmennuksia tai yrityksille räätälöityä pidempiä koulutuskokonaisuuksia.

 Tutkimus-, kehittämis- ja innovaatiotoiminta 
Haaga-Helian tutkimus-, kehitys- ja innovaatiotoiminnalla luodaan ratkaisuja polttaviin haasteisiin ja kehitetään uudenlaisia palveluita, tuotteita ja toimintaa. 

 Tutkimusalueemme 

 Digitalisaatio ja tekoäly 
Autamme yrityksiä ja organisaatioita menestymään digitaalisen liiketoiminnan, tekoälyn, tietojärjestelmien ja tietojohtamisen aloilla.

Kehitämme uusia ratkaisuja, neuvomme ja sparraamme yrityksiä sekä teemme soveltavaa tutkimusta digitalisaation, datan ja tekoälyn alalla.

 Palveluinnovaatiot ja -muotoilu 
Keskitymme palveluliiketoiminnan laaja-alaiseen kehittämiseen ja erinomaisen asiakaskokemuksen edistämiseen palveluissa.

Tutkimme ja kehitämme erityisesti turismin ja vieraanvaraisuuden, urheilun ja hyvinvoinnin sekä vähittäiskaupan aloilla.

 Pedagogiikka ja oppiminen 
Tutkimme, kehitämme ja innovoimme pedagogiikkaa ja oppimista korkeakoulutuksen, opettajankoulutuksen, ammatillisen koulutuksen sekä työelämän konteksteissa. Yhdessä luomme kestävää tulevaisuuden pedagogiikkaa.

 Yrittäjyys ja liiketoiminnan uudistaminen 
Tuemme yrityksiä toimintansa kehittämisessä luomalla niille yksilöllisiä prosesseja, jotta ne voivat tehokkaasti kaupallistaa uusia innovaatioitaan. Tulevaisuuden työelämän tulkkeina autamme yrityksiä myös muutoksen jalkauttamisessa ja osaamisen uudistamisessa.

 Organisaatio 
Haaga-Helian rehtorina ja toimitusjohtajana toimii Susanna Niinistö-Sivuranta, vararehtoreina toimivat Minna Hiillos (opetus, oppiminen ja opettajankoulutus), Salla Huttunen (TKI ja digitalisaatio) ja Jouni Ahonen (kaupallinen toiminta ja kansainvälisyys).Johtoryhmä Yhtiön hallituksen alaisena rehtori johtaa koko Haaga-Helian toimintaa ja sen kehittämistä.

 Kampukset 

Haaga-Helia toimii viidellä kampuksella: Pasilassa, Haagassa, Malmilla, Porvoossa ja Vierumäellä.Kampukset Syksyllä 2026 Haaga-Helia avaa uudet RestoCamp-opetustilat Helsingin Mall of Triplaan.

Haagan restonomikampuksella on hotelli-, ravintola- ja matkailualan koulutusta.Haaga  Malmin toimipisteessä tarjotaan liiketalouden koulutusta.Malmi  Pasilan toimipisteessä on liiketalouden, tietojenkäsittelyn ja journalismin koulutusta.Pasila Pasilassa toimii myös Haaga-Helia Ammatillinen opettajakorkeakoulu.

Porvoossa on liiketalouden ja matkailu- ja tapahtuma-alan koulutustaPorvoo ja  Vierumäellä liikunnan ja vapaa-ajan koulutustaVierumäki.

 Hallitus 

Haaga-Helian toimintaa johtaa hallitus, jonka puheenjohtaja on päivittäistavarakaupan toimialajohtaja Ari Akseli. Hallituksen muut jäsenet: kehittämispäällikkö Kai Laikio (1. varapuheenjohtaja), toimitusjohtaja Timo Lappi (2. varapuheenjohtaja), yliopettaja Minna-Maari Harmaala, strategisen uudistumisen päällikkö Mirja Heiskari, johtaja Markku Lahtinen, rahoitusjohtaja Pirjo van Nues, opiskelija Laura Töykkälä, toimipaikan johtaja Tiina Äijö, Haaga-Helia ammattikorkeakoulu Oy:n toimitusjohtaja Susanna Niinistö-Sivuranta ja talousjohtaja Virpi Peltoniemi (hallituksen sihteeri).Haaga-Helia ammattikorkeakoulu Oy:n hallituksen kokoonpano

 Taustaa 
Haaga-Helia ammattikorkeakoulu syntyi vuoden 2007 alussa, kun Helsingin liiketalouden ammattikorkeakoulusta (Helia) ja Haaga Instituutin ammattikorkeakoulusta muodostettiin uusi ammattikorkeakoulu. Heliassa oli tuolloin noin 6000 opiskelijaa ja Haagassa noin 4000 opiskelijaa. Haaga Instituutin ammattikorkeakoulu aloitti AMK-kokeilun vuonna 1991 ensimmäisten kokeiluluvan saaneiden joukossa ja se vakinaistettiin vuonna 1996. Helia aloitti AMK-kokeilun vuonna 1992 ja se vakinaistettiin vuonna 1997. Haaga-Heliassa aloitettiin Suomen ensimmäinen englanninkielinen AMK-koulutus, Degree Programme in Hospitality Management, vuonna 1993.Haaga-Helian juuretHelsingin Helia aloitti vakinaisena ammattikorkeakoulunaHistoria 

 Lähteet 

 Kirjallisuutta 
 Opettajan ammattiin ja ammatin opettajaksi. Haaga-Helia ammatillisen opettajakorkeakoulun historiikki. Haaga-Helia ammatillinen opettajakorkeakoulu, 2010.

 Aiheesta muualla 
 Haaga-Helian verkkosivusto

Luokka:Suomen ammattikorkeakoulut
Luokka:Helsingin oppilaitokset
Luokka:Porvoon oppilaitokset